text: সাধন দত্ত ()  ছিলেন বিশিষ্ট বাঙালি শিল্পোদ্যোগী ও ডেভেলপমেন্ট কনসালটেন্ট শিল্পগোষ্ঠীর প্রতিষ্ঠাতা চেয়ারম্যান। তিনি  ভারতের ইঞ্জিনিয়ারিং ও প্রযুক্তি ক্ষেত্রের বিকাশে অগ্রণী ভূমিকা পালন করেন এবং ভারতের ইঞ্জিনিয়ারিং শিল্পের অগ্রগতির নিদর্শন বিশ্বের বিভিন্ন প্রান্তে কুলজিয়ান গোষ্ঠীর মাধ্যমে   প্রতিষ্ঠা করেন। 
  
  সাধন দত্তের জন্ম ১৯২১ খ্রিস্টাব্দের ২৯ শে মে। গুয়াহাটিতে স্কুল শিক্ষা শেষ করে বেনারস হিন্দু বিশ্ববিদ্যালয়  থেকে ইঞ্জিনিয়ারিং-এ স্নাতক হন।  ১৯৫০ খ্রিস্টাব্দে তিনি ফিলাডেলফিয়ার কুলজিয়ান কর্পোরেশনের ম্যানেজার পদে যোগ দেন। গত বিংশ শতকের সাতের দশকে তিনি ওই সংস্থার মালিকানা ও পরিচালনার দায়িত্ব নেন। পরে তিনি ভারতে প্রথম বেসরকারী ক্ষেত্রে পরামর্শদাতা সংস্থা তথা কনসালটেন্সি ফার্ম কুলজিয়ান কর্পোরেশনের (ইন্ডিয়া) গঠন করেন। ১৯৭৯ খ্রিস্টাব্দে এটি "ডেভেলপমেন্ট কনসালটেন্ট" হিসাবে আত্মপ্রকাশ করে।  
  
  বর্তমানে ডেভেলপমেন্ট কনসালটেন্ট-কুলজিয়ান গোষ্ঠী চোদ্দটি অধীনস্থ সংস্থার মাধ্যমে  তথ্য প্রযুক্তি, তথ্যপ্রযুক্তি সংক্রান্ত বিভিন্ন ক্ষেত্রে, আবাসন ক্ষেত্রের উন্নয়নে, বিদ্যুৎ কেন্দ্র সমূহের ছাই নিষ্পত্তির পদ্ধতিতে, ওষুধ শিল্পে  ও স্বাস্থ্য পরিচর্যায় নিয়োজিত আছে। 
  বিহারের বর্তমানের ঝাড়খণ্ডের বোকারোতে দামোদর ভ্যালি করপোরেশনের বিদ্যুৎ প্রকল্পের ইঞ্জিনিয়ারিং পরিকল্পনার রূপায়ণ তিনি করেন। তিনি পশ্চিমবঙ্গের ব্যান্ডেল তাপবিদ্যুৎ কেন্দ্রের প্রকল্পেরও অন্যতম রূপকার। গোটা দেশের তাপবিদ্যুৎ ও পরমাণু বিদ্যুৎ কেন্দ্রের নির্মাণে অগ্রগণ্য ভূমিকা ছিল। কলকাতার জন্য প্রথম মেট্রো রেলের একটি পরিকল্পনা তৈরি করে কেন্দ্রীয় সরকারের কাছে জমা দিয়েছিলেন।
  
  সম্মান এবং পুরস্কার 
  সাধন দত্ত কর্মজীবনে বহু পুরস্কারে সম্মানিত হয়েছিলেন। তিনি এশিয়াটিক সোসাইটির স্বর্ণপদক এবং নিউইয়র্ক চেম্বার অফ কমার্স থেকে 'ম্যান অফ দ্য ইয়ার' পুরস্কার পেয়েছিলেন।
  
  শ্রদ্ধা 
  
   একজন ভারতীয় প্রকৌশলী-বান্ধব ব্যবসায়ী, সাধন সি দত্ত - নারায়ণমূর্তি এবং তার সহযোগীরা আমেরিকান ব্যবসায় প্রভাব ছাপ ফেলার অনেক আগে,সাধন দত্ত বিশ্বজুড়ে তাঁর ব্যবসায়িক সাম্রাজ্য (ডিসি-কুলজিয়ান গ্রুপ) পরিচালনা করছিলেন। কলকাতার একটি ক্ষুদ্র পরামর্শদাতা ইঞ্জিনিয়ারিং ফার্ম থেকে শুরু করে, এখন তিনি বৃহৎ ও বিপুল শিল্পবাণিজ্যের মাধ্যমে পরিষেবা প্রদানে সক্ষম।
  
  </br> - হিন্দু বিজনেস লাইন । 
  
  বিষয়শ্রেণী:২০০৮-এ মৃত্যু
  বিষয়শ্রেণী:১৯২১-এ জন্ম
  বিষয়শ্রেণী:বাঙালি ব্যক্তি
title: সাধন দত্ত